നാളേറും തോറും രണ്ടാം വാക്സിനും ഫലരഹിതമാകുന്നു ഡബിള് വാക്സിന് എടുത്ത പ്രായമായവര് വീണ്ടും കോവിഡ് മരണത്തിലേക്ക് ബൂസ്റ്റര് ഡോസ് എടുത്തേ മതിയാകൂ എന്ന് വിദഗ്ദര് ലണ്ടന്: പ്രായമായവരും അപകടസാധ്യത കൂടിയ വിഭാഗത്തില് പെടുന്നവരുമായവര് വാക്സിന്റെ രണ്ടു ഡോസുകള് എടുത്തിട്ടുകൂടി കോവിഡിന് കീഴടങ്ങി മരണം വരിക്കുന്ന വാര്ത്തകള് പുറത്തുവരുന്നു. നാളുകള് കഴിയുന്തോറും രണ്ടാം ഡോസിന്റെ ശക്തിയും ക്ഷയിച്ചു വരുന്നു എന്നാണ് ചീഫ് മെഡിക്കല് ഓഫീസര് പറയുന്നത്. അതുകൊണ്ടു തന്നെ ബൂസ്റ്റര് ഡോസിന് അര്ഹതയുള്ളവര് എല്ലാം തന്നെ അത് എടുക്കണമെന്ന ആവശ്യവുമായി യു കെ ഹെല്ത്ത് സെക്യുരിറ്റി ഏജന്സിയിലെ ഡോ. സൂസന് ഹോപ്കിന്സ് രംഗത്തെത്തി. എന് എച്ച് എസ് ആശുപത്രികളിലെല്ലാം ഇപ്പോള് തന്നെ തിരക്ക് വര്ദ്ധിച്ചിരിക്കുകയാണെന്നവിവരം പുറത്തുവന്നയുടനെയാണ് ഡോ. സൂസന്റെ പ്രസ്താവനയും പുറത്തുവന്നത്. ക്രിസ്ത്മസ് കാലത്ത് കോവിഡിന്റെ മറ്റൊരു വരവ് ഒഴിവാക്കുവാനായി പ്രായമുള്ളവരും അപകട സാധ്യതയുള്ള വിഭാഗത്തില് ഉള്പ്പെടുന്നവരും കോവിഡ് വാക്സിന്റെ ബൂസ്റ്റര് ഡോസ് എടുക്കണമെന്ന ആവശ്യവുമായി ഹെല്ത്ത് സെക്രട്ടറി സജിദ് വാജിദും രംഗത്തെത്തിയിട്ടുണ്ട്. വാക്സിന്റെ രണ്ടു ഡോസുകളുടെയും പ്രതിരോധ ശേഷി കുറഞ്ഞുവരുന്നതിനാല് രണ്ട് ഡോസുകള് എടുത്തവരും രോഗം മൂര്ച്ഛിച്ച് ആശുപത്രികളില് പ്രവേശിപ്പിക്കപ്പെടുകയും മരണമടയുകയും ചെയ്യുന്ന സാഹചര്യം ഉണ്ടായതിനെ തുടര്ന്നാണ് ഈ ആവശ്യമുയര്ന്നത്. രണ്ടാം ഡോസ് എടുത്ത് അഞ്ചോ ആറോ മാസങ്ങള് കഴിയുമ്ബോള് തന്നെ അതിന്റെ പ്രഭാവം കുറഞ്ഞുവരുമെന്ന് നേരത്തേ ശാസ്ത്രജ്ഞര് മുന്നറിയിപ്പ് നല്കിയിരുന്നു. ഇതിനെ തുടര്ന്നായിരുന്നു സര്ക്കാര് ബൂസ്റ്റര് ഡോസ് പദ്ധതി നടപ്പിലാക്കിയത്. ഇപ്പോള് മരണമടയുന്നതില് കൂടുതലും പ്രായമുള്ളവരും അപകടസാധ്യത ഏറെയുള്ള വിഭാഗത്തില് പെടുന്നവരുമാണെന്ന് ഡോ ഹോപ്കിന്സ് ചൂണ്ടിക്കാട്ടി. ബി ബി സിയുടേ ആന്ഡ്രൂ മാര് ഷോയില് സംസാരിക്കുകയായിരുന്നു അവര്. വാക്സിന് നല്കുന്ന പ്രതിരോധശേഷി കുറഞ്ഞുവരുന്നതാണ് ഇതിനു കാരണമെന്നും അവര് പറഞ്ഞു. അതുകൊണ്ട് തന്നെ ആളുകള് മൂന്നാം ഡോസ് എടുക്കാന് മുന്നോട്ട് വരണമെന്നും അവര് ആവശ്യപ്പെട്ടു. വാക്സിന് എടുക്കാത്തവരില് മരണം സംഭവിക്കുന്നുണ്ട്. അത് സ്വാഭാവികമാണെന്നും അവര് കൂട്ടിച്ചേര്ത്തു. വാക്സിന്റെ രണ്ട് ഡോസുകള് എടുത്തവര്ക്ക് തങ്ങള് സുരക്ഷിതരാണെന്ന തെറ്റിദ്ധാരണ ഉണ്ടെന്നും അതാണ് ബൂസ്റ്റര് ഡോസ് വാക്സിന് പദ്ധതി പ്രതീക്ഷിച്ച വേഗതയില് നടക്കാത്തതെന്നും അവര് ചൂണ്ടിക്കാട്ടി. നമ്മുടെ ചുറ്റുപാടുകളില് ഇപ്പോഴും വലിയ അളവില് തന്നെ വൈറസ് നിലവിലുണ്ടെന്നും അതിനാല് മൂന്നാം ഡോസ് അത്യാവശ്യമാണെന്നും അവര് കൂട്ടിച്ചേര്ത്തു. ഇതുവരെ 10 മില്യണ് ബ്രിട്ടീഷുകാരാണ് കഴിഞ്ഞ രണ്ടു മാസത്തിനുള്ളില് ബൂസ്റ്റര് ഡോസ് സ്വീകരിച്ചിട്ടുള്ളത്. ശൈത്യകാലത്ത് സാധാരണ ആശുപത്രികളില് അനുഭവപ്പെടാറുള്ള തിരക്കിന്റെ പാരമ്യതയില് ഇപ്പോള് തന്നെ പല ആശുപത്രികളും എത്തിക്കഴിഞ്ഞു എന്ന് എന് എച്ച് എസ് പ്രൊവൈഡേഴ്സ് ചീഫ് എക്സിക്യുട്ടീവ് ക്രിസ് ഹോപ്സണ് സൂചിപ്പിച്ചു. കോവിഡിനൊപ്പം ഫ്ളൂവും ഇക്കാലത്ത് വരുന്നതിനാല് തിരക്ക് അഭൂതപൂര്വ്വമായി വര്ദ്ധിക്കാന് ഇടയുണ്ടെന്നും അദ്ദേഹം മുന്നറിയിപ്പ് നല്കുന്നു. അതേസമയം ബ്രിട്ടനിലെ കോവിഡ് വ്യാപനം വീണ്ടും താഴോട്ട് വരികയാണെന്നാണ് കണക്കുകള് സൂചിപ്പിക്കുന്നത്. ബൂസ്റ്റര് വാക്സിനൊപ്പം ഇപ്പോള് കണ്ടുപിടിച്ചിട്ടുള്ള അദ്ഭുത മരുന്നും വലിയൊരു ദുരന്തത്തില് നിന്നും ബ്രിട്ടനെ രക്ഷിക്കുമെന്ന് വലിയൊരു വിഭാഗം ആരോഗ്യ പ്രവര്ത്തകര് വിശ്വസിക്കുന്നു. വ്യാപന നിരക്കിനൊപ്പം മരണ നിരക്കും കുറഞ്ഞുവരികയാണ് അതുപോലെ ചികിത്സതേടി ആശുപത്രികളിലെത്തുന്ന കോവിഡ് രോഗികളുടെ എണ്ണത്തിലും കാര്യമായ കുറവ് സംഭവിച്ചിട്ടുണ്ട്. Stories you may Like